LIGJI Nr. 03/L-215 PËR QASJE NË DOKUMENTE PUBLIKE/7

KREU III REFUZIMET E QASJES NË DOKUMENTE

 Neni 12 Përjashtimet e së drejtës së qasjes në dokumente

  1. Çdo kërkues ka të drejtë të ketë qasje në dokumente publike. Kufizimi i kësaj të drejte ushtrohet proporcionalisht dhe vetëm për qëllime të mbrojtjes së:

  1.1. sigurisë kombëtare, mbrojtjes dhe marrëdhënieve ndërkombëtare;

  1.2. sigurisë publike;

  1.3. parandalimit, hulumtimit dhe ndjekjes së aktiviteteve penale;

  1.4. hulumtimeve disiplinore;

  1.5. inspektimit, kontrollimit dhe mbikëqyrjes nga institucionet publike;

  1.6. privatësisë dhe interesave të tjerë legjitim privat;

  1.7. interesave komerciale dhe të tjera ekonomike;

  1.8. politikave ekonomike, monetare dhe këmbimore të shtetit;

  1.9. barazisë së palëve në procedura gjyqësore dhe administrimin efikas të drejtësisë;

  1.10. mjedisit, apo,

  1.11. diskutimeve brenda apo ndërmjet institucioneve publike lidhur me shqyrtimin e ndonjë çështjeje.

  2. Qasja në informata të përmbajtura në një dokument mund të refuzohet nëse zbulimi i tyre dëmton apo ka mundësi të dëmtojë, cilindo nga interesat e përmendura në paragrafin 1. të këtij neni, përveç nëse nuk ekziston ndonjë interes publik më i lartë për të bërë zbulimin.

  3. Nëse vetëm një pjesë e dokumenteve të kërkuara përfshihen nga ndonjë prej përjashtimeve të përmendura në paragrafin 1. të këtij neni, pjesët e mbetura të dokumentit bëhen publike.

7